cyanic-selkie/wikianc huggingface dataset:
ؤسطراليا
ليستيعمار
تصغير|230بك|لأميرال [[أرتر فيليپ هاز الدراپو ديال النݣليز فسيدني ف1788.]] فلقرن 18 كانو لقوانين ولحكام عند النݣليز قاسحين، بزاف دالناس كانو مافحالهومش ولحباسات عامرين. الناس اللي تشدّات كانت كاتصافت نيشان للميريكان اللي كانت مازال تابعة ليهوم، ولاكين فالسبعينات ديال لقرن 18 لمستعمرات ديال النݣليز ستاقلّات على التاج لبريطاني. هاد الشي خلّا بريطانيا مايبقاش عندها لحق تسيفط الناس لتمّا. بلمجية ديال التمانينات دلقرن 18 ولّاو لحباسات عامرين حتى ولّاو كايشدّوهوم فپاريخات قدام ومصدّيين. لحوكومة ديك الساعات قررات تصاوب مستعمارة تمّاك وتصيفت أول أسطول فيه 11 سفينة لنيوساوت ويلز واللي كانو فيه بحّارة ومحابسية وشوية ديال لمستعمرين لحرار. تمّا تأسس أول ڤيلاج غايولّي من بعد هو مدينة سيدني.
فلعوام اللولين ديال لمستعمارة كولشي كان صعيب. حتى شي حوكومة عند النݣليز مافكرات فإنا نوع ديال لمتّهمين غاتصيفت لتما. كان مابين دوك اللي مشاو فلّاح واحد. مكانش لا بنّاي ولا حدّاد ولا اللي يصاوب الدوزان إلا خسر. ݣاع لبهايم اللي دّاو هربو. ݣاع النباتات كانو مختالفين وحتّى واحد ماكان عارف واش كانو يصلاحو باش يتكالو. كانت لحوكومة معتاقدة باللي كولشي اللي مشاو للمستعمارة الجديدة غايموتو من الجوع. ولاكين اللي طرا هو أن دوك الشوية دلخيام ولكوخ ديال لحاكيم أرتر فيليپ كبرو ؤولّاو ڤيلاج صغير فيه زناقي وݣنطرة دايزة على لواد الصغير، طاحونة ديال الدݣيݣ وبلايص فين يوقفو لباطوات. دازو لمستعمرات لطازمانيا وحتال سواحل خرين فين تكتاشف لفاخر، وللداخل فين لقاو لبهايم اللي ضاعت ليهوم ولّات كسيبة كبيرة. ماوصلات 1820 حتى ولّاو كايكبّرو لغنم لغليض وكايصيفطوه بالصوف ديالو للوزينات ديال بريطانيا. كان ليستيعمار كايكبر فنيوساوت ويلز وطازمانيا. لمناخ ديال طازمانيا كان مزيان وكايشبه لديال النݣليز، ولفلّاحة قدرو يكبّرو لغلة بحال كيما دارو جدادهوم فبلاد لأصل.
ليكتيشاف
كانت الناس كاتفكّر باللي ؤسطراليا تقدر تهز بزّاف ديال الناس حيتاش كانت أرض كبيرة بلا قياس. فليام اللولين ديال ليستيعمار، بزاف ديال لمستكشفين مشاو كايقلّبو على أرض مزيانة فين يديرو لفّارم. فاش مشاو للغرب ديال سيدني شافو سنسلة ديال الجبال سماوها الجبال الزرقة. هاد السنسلة ماكانتش كاتبان عالية بزّاف ومافيهاش لحدر بزاف، ولاكين الناس مازعموش يفوتوها للهيه. ف1813 جوج رجال ودرّي ديال 17 عام قطعو الجبال ولقاو من موراهوم أرض زوينة صالحة للفلاحة. طريق تّبنات على لبلاصة اللي دازو منّها ولحاكيم ديال ديك لوقت بنا مدينة باتروست اللي بعيدة ب160 كيلوميتر على سيدني. بزاف ديال الناس كان يحساب ليهوم باللي ضروري غايكون شي بحر وسط لݣزيرة لكبيرة، ومشاو يقلّبو عليه. بزاف ديال الناس اللي كايديرو ليستيكشاف ماوجّدوش للرحلات ديالهوم مزيان، أولّا مشاو كايقلّبو فلوقت السخون ديال لعام.
لحكم الداتي
التقلاب على الدهب فنيوساوت ويلز وڤيكطوريا من 1851 خلّا بزاف ديال الناس يهجرو لمدون ولڤيلاجات ديالهوم. الساكنة كبرات فلجانوب الشرقي ديال لبلاد ودارت الصيناعة وولّاو لاباس عليهوم. ف1853 الدهب خّلا الناس اللي كانو ضعاف فلحالة لمادّية ديالهوم بوكو فلوس.
لمصيفطة ديال لمحابسية ولمتهمين لؤسطراليا سالات مابين الربعينات ولخمسينات ديال لقرن 19، وبزاف ديال التغييرات طراو. الناس ديال ؤسطراليا بغاو يحكمو لبلاد لراسهوم ماشي تملي عليهوم لندن مايديرو. لحوكومات اللولين كانو فيهوم حكّام اللي جايين من لمملكة لمتحدة. من موراها الناس بغات الديموقراطية ولحكم الداتي ولحوكومة تكون منهوم ماشي من برّا. ويليام وينتوورت (واحد من التلاتة اللي قطعو الجبال الزرقة) أسس لجمعية لوطنية لؤسطرالية (أول حيزب سياسي فؤسطراليا). ف1855 تعطا حكم داتي محدود لنيوساوت ويلز وڤيكطوريا وؤسطراليا دلجانوب وطازمانيا. فنفس لعام تعطا لحق للتصويت لݣاع الرجال اللي عندهوم فوق 21 عام فؤسطراليا دلجانوب. لويلايات لخرين تبعو هاد لويلاية اللي تعطات فيه لحق للعيالات باش يصوتو ف1895 وولاو أول عيالات فلعالام يتعطاهوم هاد لحق. لؤسطراليين كانو عندهوم برلامانات ديموقراطيين ولاكين كانو باغين كولشي يتجمع تحت لحوكم ديال برلامان واحد وحوكومة وحدة وبلاد وحدة.
لكومونويلط دؤسطراليا
تصغير|300px|رسم ديال لحلّان دأول برلامان فؤسطراليا ف 9 ماي 1901، واللي رسمها هو طوم روبرتس. فؤسطراليا كانو شبعو ديموقراطية من لخمسينات ديال لقرن 19. حتال 1901 ؤسطراليا ماكانتش أمة ولاكين ستة ديال لمستعمارات حاكماهوم بريطانيا. هاد الناس صوتو باش يتجمعو فدولة وحدة تسمّات لكومونويلط دؤسطراليا. ف1901 هاد الدولة كانت مازال تابعة لإمبراطورية دلمملكة لمتحدة وبغات غير لبريطانيين ولأوروپيين باش يجيو ليها. موراها ولّا عندهوم لعسكر ولبحرية ولفلوس ديالهوم بوحدهوم.
فهاد لوقت فؤسطراليا كانت النقابات صحيحة بزاف وقدرات تبدا حيزب سياسي هو حيزب لعمّال لؤسطرالي اللي قدر يدوّز بزاف ديال لقوانين اللي ساعفات وعاونات تحسّن لوضعية ديال لخدّامة.
دازو لحروب وفالستّينات ولّات ؤسطراليا بلاد كايجيو ليها الناس من الشينوا وڤييطنام وماليزيا وبزاف ديال لبلدان لاخرين فآسيا. ؤسطراليا ولّات فلخمسينات والستينات مابين الدول اللي لاباس عليهوم بسباب التيجارة ديال الصوف ولفاخر. بدات ؤسطراليا التبادل التجاري معا لميريكان ومن موراها معا الجاپون. ف1973 تحلّات دار لأوپيرا دسيدني. مابين التمانينات والتسعينات حيزب لعمّال ولحيزب الليبيرالي دارو بزاف ديال التغييرات للسيستيم ديال ليقتيصاد، الشي اللي خلّاه يطيح مزيان ف1991. ولاكين فاش طرات لأزمة ديال 2008، ليقتيصاد ديال ؤسطراليا بقا واݣف على الصح.
ليوما ؤسطراليا هي بلاد لاباس عليها ومسالمة وديموقراطية. والاكين عندها مشاكيل مازال مافكّاتهوم. ف2010 وصلات لبيطالة فلبلاد ل4 حتال 5 فلمية، وبزاف ديال لأراضي قدرات ترجع للسكان لأصليين اللي بزاف منهوم عايشين فلفقر. كولا عام كاتختار لحوكومة بزاف دالناس من لعالام كاملو باش يجيو يعيشو فلبلاد. هاد لبلاد كايمشيو إما حيتاش باغين يديرو التجارة أولّا حيتاش باغين يعيشو فالديموقراطية، أولّا يتّلمو معا لفاميلة ديالهوم أولّا لاجيئين هربانين من لحرب أولّا شي كاريتة طبيعية. ؤسطراليا ستاقبلات 6 دلمليون ديال لمهاجرين من سالات لحرب لعالمية التانية، ومابينهوم 660 آلف لاجئ.
طاݣور
رابيندارانت طاݣور (ب بلبنݣالية: রবীন্দ্রনাথ ঠাকুর - كالكوطا: 7 ماي 1861 - 7 غشت 1941) كان شاعر ومسرحي ورسام وكاتب هندي من لبينݣال. طاݣور هو أول واحد ماشي أوروپي ربح جايزة نوبل د لأدب، وكان داكشي ف 1913. ف 1915 خدا طاݣور اللقب د فارس من لملكة د بريطانيا.
كتب طاݣور فحياتو كتر من 1000 قصيدة د الشعر و 8 د الروايات و 25 مسرحية و 8 د لمجلدات د لقصص.
إسپانيا (جورنال)
تاريخ
تأسس عام 1938 بتوجيه من خوان لويس بيڭبيدير لي كان ف منصب لمندوب السامي د سپانيا ف لمغريب ف داك لوقت، ونشرت صحيفة لعدد لول ليها ف 12 أكتوبر 1938.
كان كيتم توزيع 50000 نسخة يوميا، و بداكشي تعتابر "إسپانيا" الجورنال الصبليوني ليومي الرايد ف شمال إفريقيا. وخا كانت الجورنال صبليوني، لقسم لإخباري ف الجورنال رحب ب شحال د لكتاب و الصحفيين الصبليونيين الجمهوريين لمنفيين بحال فرناندو ڭارسيا ڤيلا و خوان أنطونيو كابيثاس. وكان هاد الجورنال متاح للمعارضين ديال الجينيرال فرانكو باش يعبرو على آرائهم وتوجهاتهم، شي لي خلاها أشهر جريدة خارجة على سيطرة فرانكو و لأكتر مبيعا بين الصبليون، ل درجة بلي تطلق على الصحافيين لي خدامين فيها لقب "الصحافيين لمقاومين".
كان آخر إصدار د الجورنال ف تاريخ 31 أكتوبر 1971. و دكر الجورنال الرقمي الصبليوني "ڭرانادا ميديا" ف واحد تقرير بلي جورنال إسپانيا تسد بضغط من لمملكة لمغربية.
وبعد لوقوف ديالها، خلفها جورنال "صول دي إسپانيا" Sol de España (شمش د إسپانيا)، لي تنشر ف مالاڭا بين عام 1967 و 1982.
موضوعات د النشر
وخا الجورنال كان كيتنشر ف مدينة طانجا، لخط التحريري الصبليوني د الجورنال ماكنش كيهتم بالشؤون لإفريقية بزاف. كان كيهتم ف لأغلب للشؤون الصبليونية و الدولية، و كان الجورنال كينشر أخبار كتيرة على لمدابزة د التيران. و ف فترة لخمسينيات من لقرن لعشرين، نشر جورنال إسپانيا ملحق ساخر كان كيتعرف بسمية "دون خوسيه" و داكشي بإشراف لمصور و رسام كاريكاتير صبليوني أنطونيو مينڭوتي.
لمديرين و الرؤاسا ديال الجورنال
كان مؤسس الجورنال صبليوني و مديرها اللول هو الصحفي الصبليوني ڭريڭوريو كوروتشانو، و لي عين الجمهوري خايمي مينينديز أول رئيس تحرير د الجورنال. و من بعد جا إدواردو هارو تيكلين و مانويل كروز فرنانديز بلاصت ڭريڭوريو كوروتشانو ك مديرين د الجورنال.
لمقر
كان عند الجورنال إسپانيا جوج مقرات ف طانجا، لمقر اللول كان ف شارع پاستور نمرة 35، وهو مقر مخصص ل لإدارة، و لمقر التاني كان ف تقاطع شوارع أبو بكر الصديق و بن تومرت وسط مدينة طانجا، و كان هو مقر التحرير لي كيتجمعو فيه الصحفيين باش يحررو التقارير د لخبار.
شمعون ليڤي
شمعون ليڤي (بلأمازيغية: ⵛⵎⵄⵓⵏ ⵍⵉⴼⵉ - تولد ف 1934 ف فاس، مات نهار 2 دجنبر 2011 ف الرباط) كان كتاتبي و لساني و أنطروپولوجي و مناضل سياسي يهودي مغريبي. ليڤي كان من الشيفان ديال لحزب الشيوعي لمغريبي، و كان هو لمؤسس ولمدير ديال لمؤسسة د لورت التقافي ليهودي لمغريبي، و لمدير ديال لمتحف ليهودي د الدار لبيضا. ليڤي معروف باللي كان من الناس اللي تيدافعو على النضال ديال الشعب د فلسطين، و على لقضية ديالهم.
ف لوقت د لإستعمار لفرانساوي للمغريب، ما بغاش شمعون ليڤي ياخد لجنسية د فرانسا (كانت فرانسا تاتعطيها نيشان لأي يهودي ف لمنطقة اللي كانت مستعمرة ف لمغريب لكبير)، و بقا عايش بلا وراق تا خدا لجنسية د لمغريب اللي تعطاتلو من مورا لقانون د لجنسية د 1958. حيت ما بغاش ياخد لجنسية ديالها، عاقباتو فرانسا و ماخلاتوش باقي يدخل للأراضي ديالها.
بني مطهر
بني مطهر جماعة ترابية قروية كاينة ف إقليم/عمالة جرادة، جهة الشرق، ساكنين فيها 8344 واحد، على حسب لإحصاء لعام 2014.
تيسقي
تيسقي جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 6147 واحد، على حسب لإحصاء لعام 2014.
780
780 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 780 ف لإيرا لعامة ؤ لفترة د بعد لميلاد، نمرة 80 ف لقرن 8، ؤ نمرة 1 ف لعقد ديال عوام 780.
780 كيوافق 163-164 ف تّقويم لهيجري ؤ 1730 ف تّقويم لأمازيغي ؤ 10780 ف تّقويم لهولوسيني.
إقليم آسفي
التقسيم والسكان ديال لإقليم
فإقليم آسفي كاينين 3 ديال لجماعات الترابية لحضرية و 21 ديال لجماعات لقروية. هاد الجدول كايعطي عدد السكان ديال لبلديات فلإقليم:
العرض العادي
لعرض لعادي هو مسلسل دالرسوم المتحركة ميريكاني صيبو جاي جي كوينتيل لكارتون نتورك كرتون نيتورك وتعرض ل أول مرة ف ميريكان بتاريخ 6 سبتمبر 2010. المسلسل تيدوي على جوج عشران، قيق أزرق سميتو موردكاي وراكون سميتو ريجبي خدامين بجوج ف متنزه محلي تيديرو مهام متعددة. المحاولات ديالهم العادية باش يتكاسلو وميديروا والو ديما تتسالي بشي حاجة غريبة وهاربة. خلال هدشي لي تيدوزو منو ، ريغبي وموردكاي تيتحاكو ويتفاعلو مع غيرهم من شخصيات المسلسل الرئيسية: بينسون، بوبس ، ماسل مان، شبح هاي-فايف، سكيبس، توماس، مارغريت، ايلين وسي جاي.
تفراوت المولود
تفراوت المولود جماعة ترابية قروية كاينة في إقليم تيزنيت، جهة سوس ماسة، ساكنين فيها 3146 نسمة، على حسب الإحصاء العام 2014.
العرض العادي
فماي 2013، البرنامج تفرج فيه مايقرب جوج دالمليون وجوج المليون ونص واحد اسبوعيا .المسلسل خذا مراجعات إيجابية من عند النقاد والعرض العادي أتر عل بزاف دالشرائح من المشاهدين من جميع الفئات العمرية. و ترشح العرض العادي لبزاف الجوائز من بينها جوج جوائز آني وربعةجوائز إيمي برايم تايم وحدة منهم فازت عن حلقة Eggscellent من الموسم الثالث الحلقة الثامنة عشر.
قررات كارتون نيتورك تنهي المسلسل فالموسم الثامن ديالو لي بدا ف 26 سبتمبر 2016 (حرق) لي مات فيه بوبس ف الحلقة اللخرة. ف العالم العربي المسلسل تدبلج للعربية من قبل أستديو مصرية ميديا وتعرض على كرتون نتورك العربية ل أول مرة ف غشت 2016.
13 يونيو
13 يونيو ؤلا نهار 13 شهر 6 هوّا نّهار نمرة 164 من تّقويم لميلادي (165 يلا كان لعام مكبّس). باقين 201 يوم من موراه تال لّخر د لعام.
جواهرلال نيهرو
جواهرلال نيهرو (بلهندية: जवाहरलाल नेहरू - تولد ف 14 نونبر 1889 ف الله أباد - مات ف 27 ماي 1964 ف نيو ديلهي) كان مناضل د لإستقلال د لهند وأول وزير أول د لبلاد ملًي ستاقلات من 1947 تا مات ف 1964. خدا حتا مناصب خرا فنفس لوقت (وزير لمالية ووزير د لخارجية) وكان من لمؤسسين د حركة عدم لإنحياز لعالمية ف 1961.
نيهرو هو بًات أنديرا ݣاندي اللي كانت رئيسة د لوزراء د لهند من 1966 ل 1977، ومن 1980 ل 1984.
انخيلة
نّخيلة جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 12306 واحد، على حسب لإحصاء لعام 2014.
جامع لحسن التاني
جامع الحسن التاني هو جامع و معلمة دينية و تقافية كاين ف مدينة الدار البيضا ف المغرب. الجّامع تبنا بين 1986 و 1993 و تكلّف لبني ديالو 3.8 مليار درهم.
الجّامع كان مشروع ديال الملك الحسن التاني اللي كان دعا ل اكتتاب باش يتجمعو لفلوس د لبني ديالو. كان تكلف ب المشروع المهندس المعماري لفرانساوي ميشال پانسو و قامت ب التنفيذ د لبني شركة بويݣ لفرانساوية.
الجّامع مبني، ف النص د المساحة ديالو، فوق لبحر، و الصّمعة ديالو الطول ديالها 210 ميترو و يمكن يستقبل أكتر من 100 ألف مصلي.
المركّب د جامع الحسن التاني فيه مدرسة قرآنية، مكتبة، متحف و مدرسة د الصّنعة التقليدية ف لبني.
سيدي بوعثمان
سيدي بوعثمان جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 9181 واحد، على حسب لإحصاء لعام 2014.
إفريقيا
تصغير|يسار|<P ALIGN=center>إفريقيا مشيوفة من السما
لكتوبا ديال التاريخ
كاين واحد لكتاب سميتو وصف أفريقيا ديال لحسن الوزاني المعروف ب ليون الإفريقي. هاد لكتاب تكتا ف 1550 و فيه بزاف ديال المعلومات و الوصف ديال بزاف د لبلايص ف إفريقيا.
ميبلادن
ميبلادن جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 3084 واحد، على حسب لإحصاء لعام 2014.
مريجة
مريجة جماعة ترابية قروية كاينة ف إقليم/عمالة جرادة، جهة الشرق، ساكنين فيها 3359 واحد، على حسب لإحصاء لعام 2014.
800
800 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 800 ف لإيرا لعامة ؤ لفترة د بعد لميلاد، نمرة 100 ف لقرن 9، ؤ نمرة 1 ف لعقد ديال عوام 800.
800 كيوافق 183-184 ف تّقويم لهيجري ؤ 1750 ف تّقويم لأمازيغي ؤ 10800 ف تّقويم لهولوسيني.
شاكيرا
شاكيرا وسميتها شاكيرا إيزابيل مبارك ريبول (مزيودة ف 2 فبراير 1977)؛ موغنية كولومبية من أصول لبنانية، تولدات وكبرات فبارانكيا، تتلقب بملكة الموسيقى اللاتينية، ومشهورة بتعدد تاع المواهب تالموسيقى. بانت أول مرة فتسجيل من إنتاج شركة سوني للترفيه الموسيقي وكان عمرها 13 عام.
من بعد مافشلو ليها جوج ألبومات للولين لي هوما ألبوم Magia (سحر) عام 1991 وألبوم Peligro (خطر) عام 1993 طلعات ل صدارة فالبلدان لي تاتهضر ب الصبليونية بالألبومات Pies Descalzos (حافي الرجلين) عام 1995 وألبوم Dónde Están los Ladrones (فين هوما الشفارا؟) عام 1995. صدرات أول ألبوم ليها بالإنڭليزية فعام 2001 بعنوان Laundry Service لي تباع منو كثر من 13 مليون نسخة فالعالم، عزز هاد الألبوم شهرة ديالها كأفضل مطربة ل نوع تالغنا لي سميتو كروص أوڤر معا 2 أغنيات طلقاتهوم شاكيرا بشكل منفارد وهوما (Whenever, Wherever) لي حققو المركز اللول عالميا و أغنية (Underneath Your Clothes).
وصفات شركة برودكاست ميوزيك (وهي أكبر مونظامة تاع الحقوق تالموسيقى فميريكان) شاكيرا بلي هي رائدة الموسيقى لي وصلات صوات تاع المطربين اللاتينيين للشهرة العالمية.
حياتها الشخصية
الشريك ديالها السابق هوا لعاب تاع كورة فلبارصا ڭيرارد پيكيه وعندهوم 2 ولاد الكبير سميتو ميلان ولاخر ساشا. حطات شاكير سميتها على نوع من ريحة للي تتروجها شركة بويڭ.
الترشيحات والجوائز
شاكيرا من أكثر الموغنيات فميريكان اللاتينية لي عندهوم جوائز وترشيحات فراه ربحات جوج جوائز ڭرامي وسبعات تالجوائز ڭرامي لاتينية منهم 4 تلجوائز فليلة وحدة لي خلاها أكثر فنانة عندها جوائز فنفس ليلة، و عندها 3 تلجوائز تاع AMA جوائز تلموسيقى الميريكانية جائزة ڭرامي وهي وحدة من عشاق تلبارصا و لانطير ميلان. جائزة ڭراميتتعطا كلا عام وشاكيرا عندها جوج جوائز من 5 ترشيحات.
{| class="wikitable" ! width="25" rowspan="2" bgcolor="#EEEEEE" | عام ! width="200" rowspan="2" bgcolor="#EEEEEE" | سميات الألبوم ! colspan="8" bgcolor="#EEEEEE" | المرتبة ! width="200" rowspan="2" bgcolor="#EEEEEE" | المبيعات
! width="40" bgcolor="#EEEEEE" | ميريكان ! width="40" bgcolor="#EEEEEE" | بريطانيا ! width="40" bgcolor="#EEEEEE" | فرانسا ! width="40" bgcolor="#EEEEEE" | ألمانيا ! width="40" bgcolor="#EEEEEE" | ليامان ! width="40" bgcolor="#EEEEEE" | كانادا ! width="40" bgcolor="#EEEEEE" | لوطريش ! width="40" bgcolor="#EEEEEE" | سويسرا
الألبومات
! - ! - ! - ! - ! - ! - ! - ! - ! - ! - ! - ! - ! - ! - ! - ! - ! - ! - ! - ! 71 ! - ! - ! - ! - ! - ! - ! - ! - ! - ! - ! - ! - ! 131 ! - ! - ! 79 ! - ! - ! - ! 73 ! 124 ! - ! 32 ! 91 ! - ! - ! 55 ! - ! 3 ! 1 ! 5 ! 1 ! 2 ! 4 ! 1 ! 1 ! - ! - ! 3 ! - ! - ! - ! - ! 45 ! 45 ! - ! - ! 14 ! - ! - ! 9 ! 20 ! 4 ! 122 ! 7 ! 1 ! 3 ! 7 ! 2 ! 2 ! 5 ! 22 ! 8 ! 6 ! 7 ! 6 ! 7 ! 5 ! 15 ! 4 ! 1 ! 3 ! - ! 18 ! 4 ! 1 ! 7 ! 1 ! 1 ! 3 ! - ! 4 ! 4 ! 1 ! - ! - ! - ! - ! - ! - ! - ! - ! - ! - ! - ! - ! - ! - ! - ! - ودارت شاكيرا ألبوم د كاس العالم.
النواصر
نّواصر جماعة ترابية حضرية كاينة ف إقليم/عمالة نّواصر، جهة دّار لبيضا سطات، ساكنين فيها 21508 واحد، على حسب لإحصاء لعام 2014.
ولاد غزيل
ولاد غزيّل جماعة ترابية قروية كاينة ف إقليم/عمالة جرادة، جهة الشرق، ساكنين فيها 7522 واحد، على حسب لإحصاء لعام 2014.
تل أبيب
تل أبيب (ب لعبرية : תל אביב-יפו) مدينة إسرائيلية، كاينة قبالاة لبحر لبيض لمتوسط، هي تاني أكبر مدينة إسرائيلية علا حساب عدد سكان ؤ لمساحة ، كيسكنها شي 3.3 مليون بنادم ف 2010. لمدينة كتسير من طرف أمانة تل أبيب - يافا، عمدة ديالها ديال دبا هو رون حولداي. ؤ فيها كاع سفارات ديال دول لأجنبية لي عندها علاقة ديبلوماسية مع إسرائيل.
846
846 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 846 ف لإيرا لعامة ؤ لفترة د بعد لميلاد، نمرة 46 ف لقرن 9، ؤ نمرة 7 ف لعقد ديال عوام 840.
846 كيوافق 231-232 ف تّقويم لهيجري ؤ 1796 ف تّقويم لأمازيغي ؤ 10846 ف تّقويم لهولوسيني.
بريزبان
بريزبان (بالنݣليزية: Brisbane) هي مدينة ؤسطرالية وهي لعاصيمة ديال كوينزلاند. تبنات ف1825 على يد هينري ميلر. تسمّات على واد بريزبان اللي براسو تسمّى على طوماس بريزبان. لميساحة ديالتها 15826 هي كلم² ولعلو ديالها مزدي معا لبحر. كايسكنو فيها 2,560,700 واحد على حساب لإحصاء د 2020.
نيپال
نيپًال، رسميا لجمهورية الديموقراطية لفيديرالية د نيپّال (بالنيپّالية: सङ्घीय लोकतान्त्रिक गणतन्त्र नेपाल) هي بلاد ماكاطلش على لبحر جات ف لجنوب د آسيا، و بالضبط ف الجبال د لهيمالايا. تاتحدّها من الشمال الشينوا، و من لجنوب و الشرق و لغرب لهند. نيپًال عندها جغرافيا متنوعة، فيها السهول ولغابات والجبال. 8 من أعلى 10 د الجبال ف لعالم جاو فيها، منهم الجبل ديال إيڤريسط، اللي هو أعلى جبل ف لعالم. لبلاد معزولة من الناحية د التضاريس ديالها و الطرقان اللي صعيبة فيها. فيها 4 ديال لأقاليم و 14 لمقاطعة و 75 ناحية.
تيسكنو ف نيپًال شويا كتر من 28 مليون د الناس، و لعاصمة ديالها و أكبر مدينة فيها هي كاطماندو. اللغة الرسمية د لبلاد هي النيپًالية، و لفلوس اللي كاتخدّم هي الروپية النيپًالية. هي داخلة ف لأمم لمتحدة من 1955، و فيها لمقر ديال الرابطة د جنوب آسيا د التضامن لجهوي.
إقليم الرحامنة
التقسيم والسكان ديال لإقليم
فإقليم الرحامنة كاينين 2 ديال لجماعات الترابية لحضرية و 23 ديال لجماعات لقروية. هاد الجدول كايعطي عدد السكان ديال لبلديات فلإقليم:
التستيفة د الضو
تصغير|معدول|الحجرة د بغداد. الحجرة د الضّو ولّ التستيفة تاع ڤولطة هي أوّل حجرة تاتعطي الضّو (تريسينتي)، صاوبها أليساندرو ڤولطة لي تزاد عام 1745 فمدينة كومو فإقليم لومباردِيّا. قبل من التستيفة تاع ڤولطة، البقشاشة د القديم (الباحثين فالأركيولوجي) جبرو واحد الݣولّة د الضّو فبغداد لي كانو تايشلّلو بيها الماعن بالذهب ولّ النقرة. إنّما البقشاشة د القديم باقي ما متأكدينش واش هاد الݣولّة نيت بالصّح كانو تايشلّلو بيها الماعن، واش نيت نقدرو نخرجو بيها بزّاف تاع الفرتيت د الضّو باش نشللو بيه الماعن.
المخاصمة
قبل من المخاصمة لي وقعات مابين ڤولطة و ڭالڤاني، كانو الناس متيّقين بلي كاين جوج نواع د الضّو، الضّو د البهايم و الضّو د المعدن. الضّو د البهايم هو الضّو لي تايصاوبوه البهايم بالكسدة تاعتهوم، و الضّو د المعدن هو الضّو لي تانصاوبوه بالتّقراب ولّ بالحكّان ديال جوج صفيحات تاع المعدن.
الضّو د المعدن
فديك الوقت كان يمكن نصاوبو الضّو بواحد القرعة سميّتها قرعة لايد ولّ بماكينة سميّتها ماكينة ويمزهورست. بقرعة لايد يمكن تصاوب الضّو بالتقراب ديال جوج صفيحات، هاد الحيلة هي السّاس ديال الكونداساتور. و بماكينة ويمزهورست يمكن تصاوب الضّو بالحكّان ديال واحد الصفيحة، هاد الحيلة هي السّاس ديال لاندوي د الموتور.
هاد الحيلة ديال التقراب و الحكّان تايعرفوها مزيان الصغار، كان الصغير تيشد الستيلو و تايحكو مع التريكو ولّ السروال، و من بعد تايقرّب الستيلو لطريّف صغير ديال الورقة، غي تايكون قريب بزّاف من هاد الطريّف د الورقة (بلا ما يقيسو) تايبان بلّي الطريّف د الورقة تايتجرّ لعند الستيلو.
الضّو د البهايم
تصغير|يسار|upleft=0.5|الدوزان ديال ڭالڤاني باش يجبر "الضّو د البهايم" زعما.
من يّامات الإغريق و الناس تايخمّمو فالتّحراك ديال العضالات، كان يتسحاب ليهوم أن المخ هو لي تايسيفط العضالات سايل بحال ليدام ولّ البلول وبيه تاينفخ العضالة. بقاو البقشاشة (الباحثين) تايقلبو على كيفاش تاتحرّك العضالة، و مع الوقت بداو تايفهمو حسن هاد التّحراك ديال العضالة. مثلا، البقشاشة فالشيمي جبرو أنه باش تحرّك العضالة خصّها تاكل الأوكسيجين و تخرّج أوكسيد الكاربون المضوبل، و البقشاشة فالضّو جبرو أنه القرعة د لايد تاتقدر تحرّك العضالة.
ڭالڤاني كان من البقشاشة ف السليخ، و كان تايسلخ الجرانات و تايشوف آش تايوقع الفخض تاع الجرانة فاش تانلاقيوها مع القرعة د لايد، وجبر أن الضّو تاع القرعة د لايد تايحرّك الفخض تاع الجرانة. واحد النهار، ڭالڤاني جبر أن العضالة د الفخض تاع الجرانة لي معلّقة فالبالكون تاتحرّك بّوحدها بلا القرعة د لايد. من تمّا قال أن الضّو راه جاي من العضالة د الفخض وخّا الجرانة ماشي حيّة، وسمّا داك الضّو : الضّو د البهايم.
التّستيفة ديال ڤولطة
تصغير|يسار|upleft=0.5|ڭالڤاني تايجرّب ديما بسلك تايلاقي بيه العصبة مع العضالة.
فاللوّل ڤولطة كان شاك فهاد الضّو د البهايم، مشى جرّب حتاهوا وسلخ الجرانات و كان تايجرّب حثّى على البهايم الميتين و الحيّين. واحد اللوقيتة تيّق أنه الضّو د البهايم كاين، خصوصا نهار جبر أنه الفخض تاع الجرانة تايتحرّك ملّي تايلاقى العصبة مع العضالة بسلك, وبما أنه السلك ما فيه ضو، يعني الضّو كاين فالفخض.
غي هوا ڤولطة زاد نوّع فالتّجراب، وجبر أنه ماشي لابد تلاقي العصبة مع العضالة باش يتحرّك الفخض، إنّما وخّا تلاقي العصبة مع العصبة ولّ العضالة مع العضالة راه الفخض غادي يتحرّك. وزاد جبر أنه السلك لي شاد فالقنت اللوّل ديال العضالة خص يكون من معدن مغاير على المعدن د السلك لي شاد فالقنت الثاني ديال العضالة.
فاللخّر قال ڤولطة أنه الضّو د البهايم ماكاينش، والضّو لي تايحرّك الفخض جاي من السلوكة المغايرين، لأنه لابد كلّ سلك يكون من معدن مغاير على الاخر وإلاّ مايتحرّكش الفخض. و الغلط لي دار ڤولطة هو أنه يتسحاب ليه العضالة و العصبة ماشي مهمّين، و البقشاشة فالشيمي لي جاو من موراه جبرو لاش لايقة العضالة و العصبة فالتصاويب ديال الضّو.
تصغير|يسار|upleft=0.5|الرّاية ولّ حنش الما الرعّاد لي تايضرب بالضّو.
ڭالڤاني ماسكتش، مشى تايجرّب على حوتة الرّاية ولّ حنش الما الرعّاد لي تايضرب بالضّو، مشى ڭالڤاني سلخ الرّاية و فرتك العضالات باش الرّاية تاتصاوب الضّو، و لقى أنها تاتصاوب الضّو بالعصبات وشي عضلات مستّفين فلاكي فلاكي، وبيّن أنّ ڤولطة غلط، وبيّن بالرّاية أنه لابد من العصبة و العضالة باش يتصاوب الضّو.
الضّو د المعدن و الشيمي
فولطة هو لّي عاق أنه بالشيمي نقدرو نخرّجو الضّو، و باش يبيّن هاد القاضية، صاوب واحد التستيفة تاع صفايح د المعدن و صفايح د التوب فاسݣ لي سمّاهوم الپيل لي تاتعني بالاثينية "السارية ولّ العمود" وبالفرانساوية "التستيفة".
تصغير|يسار|upleft=1|الحيلة باش صاوب ڤولطة الحجرة ولّ السارية لي تاتخرّج الضّو.
فولطة قطّع النحاس فلاكي فلاكي بحال الشكل ديال الرّاية لي تاتضرب بالضّو، و قطّع الزّنݣ فلاكي فلاكي، و قطّع الثوب فلاكي فلاكي و فزݣو بالخل. حطّ صفيحة ديال الزّنݣ و فوق منها طرف ديال الثوب فازݣ وفوق منّو صفيحة ديال النحاس، و عاود هاد الشكل بزاف ديال المرات حثى وصل شي ميترو و نص.
فعام 1801 حضر ناپوليون بوناپارت الدلالة (التقديم) ديال الحجرة فالمعهد تاع فرانسا، و فسّر ڤولطة فالدلالة كيفاش صاوب الحجرة و كيفاش قدر يرتّب المعادن من الزنݣ لي ما تايخرّجش الضّو بزاف حثّى النقرة لي تاتخرّجش الضّو بزاف.
نواع الحجر ديال الضّو
كاين ربعة د النواع تاع الحجر لي مشهورين :
إل تقادات الحجرة ما خصهاش تلاح فالزبل العادي إنّما خصّها ترجع البيّاع ديال الماطيريال تاع الضّو باش تّعاود وتولّي حجرة د الضّو عاوتاني.
آيت مازيغ
آيت مازيغ جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 3330 واحد، على حسب لإحصاء لعام 2014.
880
880 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 880 ف لإيرا لعامة ؤ لفترة د بعد لميلاد، نمرة 80 ف لقرن 9، ؤ نمرة 1 ف لعقد ديال عوام 880.
880 كيوافق 266-267 ف تّقويم لهيجري ؤ 1830 ف تّقويم لأمازيغي ؤ 10880 ف تّقويم لهولوسيني.
سيدي بومهدي
سيدي بومهدي جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 5081 واحد، على حسب لإحصاء لعام 2014.
ولاد سيدي عبد لحاكم
ولاد سيدي عبد لحاكم جماعة ترابية قروية كاينة ف إقليم/عمالة جرادة، جهة الشرق، ساكنين فيها 2207 واحد، على حسب لإحصاء لعام 2014.
هاجيمي إيساياما
هاجيمي إيساياما (ب جاپونية 諫山 創، مزيود ف 29 غشت 1986) هوّا مانݣاكا (كاتب ؤ رسّام د لمانݣا) جاپوني معروف ب أول سيرية د لمانڭا ديالو لّي هيا شينݣيكي نو كيوجين لّي وصل ل شهرة عالمية، ؤ حقق مبيعات كتفوت 100 مليون نسخة ل حد دجنبر 2019.
إمارة نكور
يسار|تصغير|خريطة د لمغريب ف لعهد د لأدارسة لّي كاتبين لموقع د إمارة نّكور (بلصفر)
إمارة نّكور ولا إمارة بني صالح هي دولة أمازيغية كانت ف شّمال د لمغريب ف لمنطقة د أريف بين لقرون 8 و 11. تأسّات ف 710 م وكان أول حاكم ديالها صالح بن مصور و سالا لوجود ديالها (من بعد ما قضاو عليها لمورابيطين) ف عام 1019 م. لمؤرخين كايعتابروها أول دولة إسلامية ف لمغريب لّي ستاقلات على المشرق.
ألفية
تصغير|لعد التنازلي ل اللخر د لألفية التانية، ف [[برج إيفيل ف پاري]] لألفية هيّا مدة د الزمان كاتساوي 1000 عام ؤلا 10 د لقرون. ف بعض لمصادر لغربية كانلقاو التعبير "كيلوأنوم" ؤلا كيلوعام لي عندو نفس لمعنى. لألفية ف لعادة كاتشير ل مدة ديال ألف عام لي كاتبدا ب لعام لي نمرتو كاتسالي 001 ف شي تقويم، متلا لألفية التانية ف التقويم لڭريڭوري بدات ف عام 1001 و سالات ف عام 2000.
إمارة نكور
لعاصمة ديالها كانت كاتبدل بين تمسمان و نّكور (ف جوايه لموقع لحالي د لحسيمة).
زايدة
زايدة جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 13181 واحد، على حسب لإحصاء لعام 2014.
إمارة نكور
لإمارة تأسّات من بعد بداو تورات ف لمغريب ضد لحكم د لأمويين لّي كانو كتيتكرفصو بزاف على لمغاربة ب ضّرائب و لولاة ديالهوم كايخطفو منهوم بزاف د لعبيد و كايصيفطوهوم ل لمشرق. ف هاد ضروف ناضت سّيبة ف لمغريب ضد لأمويين و بدات ف طنجة ب تّورة ديال مسيرة لمدغري ولّي خلات بزاف ديال لمناطق تعلن لستيقلال ديالها و تعتانق مذهب لخوارج صّفريين.
إمارة نّكور كانت ستيتناء ب حيت أنها بوحدها بقات مالكية و سنية.
1014
1014 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1014 ف لإيرا لعامة ؤ لفترة د بعد لميلاد، نمرة 14 ف لقرن 11، ؤ نمرة 5 ف لعقد ديال عوام 1010.
1014 كيوافق 404-405 ف تّقويم لهيجري ؤ 1964 ف تّقويم لأمازيغي ؤ 11014 ف تّقويم لهولوسيني.
صونطرال پاري
يسار|تصغير|<P ALIGN=center>اللوݣو د صونطرال پاري ف الدخلة د لمدراسة. يسار|تصغير|<P ALIGN=center>لبلاصة لقديمة اللي كانت فيها صونطرال ف وسط باريز. صونطرال پاري (بلفرانساوية: École centrale Paris)، ولاّ لمدراسة لمركزية د باريز هي مدراسة فرانساوية د لمهندسين تأسسات ف 1829. هي وحدا من لأقدم لمدارس د لمهندسين ف فرانسا، و مكلاسيا ما بين أحسن لمدارس د لبلاد.
من 1 يناير 2015، دخلات صونطرال مع مدارس آخرا ف مدراسة وحدا هي صونطرال-صيپيليك، و اللي عندها لكامپوس ف لمنطقة د ساكلي، ف لجنوب د باريز.
آنݣيلا ميركيل
آنݣيلا دوروتيا ميركيل (ب لألمانية: Angela Dorothea Merkel)، تولدات نهار 17 يوليوز 1954 فهامبورݣ، وكانت سميتها ف لولادة آنݣيلا كاسنر، هي سياسية ألمانية واخدة لمنصب ديال لمستشارة د ألمانيا من 2005 تال دابا. من 2000 ل 2018 كانت ميركيل هي الشافة ديال لحزب ديال ليتيحاد الديموقراطي لمسيحي (CDU).
ميركيل تعرفات ببزاف د السميات بحال: الشافة د ليتيحاد لأوروپي، أقوى مرا فلعالم، ولاً لقايدة د لعالم لحر. خدات السمية د أقوى مرا ف لعالم 9 د لمرات على حساب التصنيف د فوربس (رقم قياسي) ، وتكلاصات جوج مرات تاني أقوى واحد ف لعالم مع فوربس نيت، وهو أعلى ترتيب دارتو مرا ف تاريخ.
ف 2015، ختارت لمجلة لميريكانية د "تايم" ميركيل هي الشخصية د لعام، ووصفاتها ب لمستشارة د لعالم لحر.
ضامناتيو ميمورياي
تصغير|[[طونضو سيڤيري: رسمة على شكل طونضو ديال لفاميلة د لإمبراطور سيپتيميوس سيويروس، فيها مراتو يوليا ضومنا، ولدو كاراكالا، ؤ شي ولد أخور. كيتّعتاقد بلي هاد لّخر هوّا ڭيطا لي كان مشارك لحوكم معا بّاه ؤ من بعد معا خوه كاراكالا، ؤ بلي كاراكالا محا وجهو من تّصويرة، بعدما تّقتل ڭيطا، كيما محا سميتو من سجلات تاريخية خرة، بسباب لمطايفة لي كانت بيناتهوم.]] ضامناتيو ميمورياي (ب لّاتينية damnatio memoriae) لي حرفيا كاتعني نّعلة د لميموار ، هوّا مصطلح كيشير ل لحالة فاش شي شخص كيتّمحا من سّجلات تّاريخية بشكل مقصود، سوا بشكل جزئي ؤلا كلي. أقدم حالة معروفة عند تّوارخيا كانت ف ميزوپوطاميا (لعراق دابا) ف مدينة لاڭاش، ف 2000 تال 3000 قبل لميلاد، لي ماتّدكرش فيها لماليك سّوماري د مدينة ؤما ب سميتو، مي غير كا "راجل د ؤما". على حساب تّوارخي سطيفان زاڤادزكي، هادشي كيتّعتابر حتيقار ل داك لماليك من طاراف لحكّام ديال لاڭاش، لي مابغاوش سميتو تّعرف عند لأجيال جّاية.
أمتيلا خرين كانلقاوهوم عند لمصريين لقدام، بحال لماليك أخيناتون لي تّمحا من بزاف د سّجلات ؤ حتا وجهو تّمسح بشكل مقصود من تّماتيل ديالو، ؤ لماليكة حاتشاپسوت لي تعرّضات ل نفس شّي.
ف ليتيحاد سّوڤياتي، بعض لموعارضين لي كانو ف لحيزب لبولشيڤي ؤ تا مستشارين ديال سطالين لي تتاهمو ب تّجسس ؤ تم لإعدام ديالهوم ؤلا تسيفطو ل سيبيريا، كانلقاو تصاورهوم تحيّدو بشكل كامل، حتا من شي تصاور جماعية لي تخادو معا لينين ؤلا سطالين.
ف لمغريب كانلقاو ميتال ديال هاد لكونصيپط ف تامودا ف لفترة رّومانية، فين تّمحاو سّميات ديال ڭيطا ؤ د سياسيين حيت ولاو مغضوب عليهوم. ف لقرون لوسطانية، لموحدين حتا هوما حاولو يمحيو لأتار ديال لمورابطين ؤ يصفّيوها معا لأفراد د سّلالة ديالهوم.
لمصطلح ديال ضامناتيو ميمورياي ماكانش موجود ف لفترة رّومانية، مي تّستعمل لمرة لّولة ف واحد لمقالة لعلمية ف ألمانيا ف 1689.
ميشال پانسو
ميشال پانسو، تولد ف 8 فبراير 1926 ف موريز ؤ مات ف 15 شتنبر 1999 ف باريز، كان موهنديس فرانصاوي.
تشهر بلي صاوب أكبر صمعة ف لعالام (ف ديك لوقيتة)، ف جامع لحسن التاني ف الدار البيضا (لمغريب).
حياتو
تصغير|يسار|275px|لجناح د لمغريب ف لمعريض د سيڤيا ([[سپانيا|صبانيا) ف 1992.]] تخرج ميشال پانسو من لمدراسة لوطنية لعليا د لفنون لجميلة د باريز ف 1956، ؤ خدم موراها ف بزاف د لمشاريع د لعاصيمة لفرانصاوية، خصوصا ف نواحي د شونزيليزي.
تشهر پانسو بلي راه هو لمهنديس د لماليك لحسن تاني، لي كان تلاقاه ف سبعينات ؤ من تما ؤ هو كيخدم علا مشاريع ف لمغريب؛ بحال لقصر لملكي د أݣادير، جاميعة لأخوين د إفران، لمدينة د سلا جديدة و زيد عليها جامع لحسن تاني.
ف لخر د حياتو، صاوب پانسو لجناح د لمغريب ف لمعريض د سيڤيا (صبانيا) ف 1992، ؤ جاتو من بعد غضبة ملكية ؤ عاش مأزم حتا توفا نهار 15 شتنبر 1999 ف باريز
بني نصار
بني نصار ؤلا أيت نصار جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 55556 واحد، على حسب لإحصاء لعام 2014.
تليت
تليت جماعة ترابية قروية كاينة في إقليم طاطا، جهة سوس ماسة، ساكنين فيها 4326 نسمة، على حسب الإحصاء العام 2014.
تلمود توراة
التمويل
التمويل ديال هاد المدراسات كان كيجي من بزافت المصادر:
1085
1085 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1085 ف لإيرا لعامة ؤ لفترة د بعد لميلاد، نمرة 85 ف لقرن 11، ؤ نمرة 6 ف لعقد ديال عوام 1080.
1085 كيوافق 477-478 ف تّقويم لهيجري ؤ 2035 ف تّقويم لأمازيغي ؤ 11085 ف تّقويم لهولوسيني.
سيدي بوموسى
سيدي بوموسى جماعة ترابية قروية كاينة في إقليم تارودانت، جهة سوس ماسة، ساكنين فيها 16879 نسمة، على حسب الإحصاء العام 2014.
نزالة
نّزالة جماعة ترابية قروية كاينة ف إقليم/عمالة ميدلت، جهة درعا تافيلالت، ساكنين فيها 4390 واحد، على حسب لإحصاء لعام 2014.
تاحجارت
تاحجارت هيّا حرفة تقليدية مغريبية ديال نّقش علا لحجر صّفر ؤلا شي مادة بحالو، أصلها من سلا، كاتّستعمل ف زّخرفة ديال لبني بحال ف جّوامع، سّوار ؤ لقصور.
تمالوكت
تمالوكت جماعة ترابية قروية كاينة في إقليم تارودانت، جهة سوس ماسة، ساكنين فيها 4720 نسمة، على حسب الإحصاء العام 2014.
محمد الرباع
محمد الرباع، تولد ف 8 مارس 1941 ف برشيد ؤ مات ف 17 ماي 2022 ف مارسن، كان سياسي هولاندي أصلو مغريبي. الرباع كان هو اول مغريبي دخل للبرلمان ديال هولاندا، و داكشي ف 1994 ملّي طلع للبرلمان مع لحزب ديال لخوضر.
تولد محمد الرباع ف 1941 ف برشيد و كبر فيها. قرا قرايتو كلها ف لمغريب، تال لعام ديال 1966 اللي كان تيقرا فيه لفلسفة ف لجامعة، و هرب ل هولاندا باش ما يدخلش للحبس ف وقت سنوات الرصاص. ف هولاندا دخل للعالم ديال النضال و ولاّ كيدافع على لأوضاع د لمهاجرين، تا ولاّ لمدير ديال لمركز لهولاندي د لأجانب من 1983 ل 1994. الرباع معروف باللي كيناضل ف بزاف د لقضايا بحال القضية الفلسطينية و لملفات د لعنصرية و لحروب د لإستعمار، و ساند تا لحركة د 20 فبراير ف لمغريب.
سيدي بيبي
سيدي بيبي جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 38979 نسمة، على حسب الإحصاء العام 2014.
آيت أوقبلي
آيت أوقبلي جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 3298 واحد، على حسب لإحصاء لعام 2014.
1086
1086 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1086 ف لإيرا لعامة ؤ لفترة د بعد لميلاد، نمرة 86 ف لقرن 11، ؤ نمرة 7 ف لعقد ديال عوام 1080.
1086 كيوافق 478-479 ف تّقويم لهيجري ؤ 2036 ف تّقويم لأمازيغي ؤ 11086 ف تّقويم لهولوسيني.
عبدالرحمان لمجدوب
سيدي عبد الرحمان لمجدوب (بلعربية: عبد الرحمان المجذوب، بلأمازيغية: ⵄⴱⴷ ⵔⵃⵎⴰⵏ ⵍⵎⵊⴷⵓⴱ) هوا سيدي بوزيد عبد الرحمان بن عياد بن يعقوب بن سلامة بن خشان الصنهاجي وتسما بلمجدوب حيت كان بوهالي و زاهد فالدنيا وهاد لكلمة جات من الجدبة بالدارجة اللي كاتعني واحد لحالة ربانية و هواوية كاينة فلماكس ديال الدّرْجات اللي كايتمناو يوصلو ليها صحاب لحال. تزاد فتيط (بين أزمور والجديدة) وعاش فلقرن سطاش.
هاد السيد كايتعتابر جبل كبير فالداكيرة الشعبية و الترات دبلاد لمغريب، مول لكلام الرزين و الموزون، زجال لحكمة و شيخ الزجالة لمغاربة وقدر يأنفليونصي ݣاع بلدان شمال إفريقيا و واحد من لاوليا دالله الصالحين. تشهر بديوانو لمزمم بالداريجة لمغربية و غير بوحدو كايتعتابر مدرسة زجلية ماكاينش بحالها.
صغرو و قرايتو
سيدي عبد الرحمان لمجدوب تزاد عام 1503م اللي كايجي معا 909هجرية فتيط اللي كانت ديك الساع مدينة عندها الشان بين لمدون لبحرية دلمغريب جات فدكالة وسط جديدة و أزمور ، بحيت بعيدة على اللولة بعشرة ديال لكيلوميطرات و التانية بخمسة ،و اللي على حساب لحسن لوزاني قال بناوها لقوط شحال هادي فاش حتالو موريطانيا الطنجية واخا سميتها أمازيغية و كاتعني لعين.
هاد لمدون اللي ضايرين بيها كانو بجوج محتالين من عند لبرطقيز هادشي اللي زير هاد لمدينة فليكونومي ديالها ، و بزز على لفاميلة ديال لمجدوب باش ترحل لمكناس وهوا باقي دري صغير عمرو ربع سنين وعلى هادشي ݣال :
"جيت من تيط بالعجلة
والشر زادني شطاية"
لمجدوب قرا فمكناس ومن بعد كمل ففاس وتما تعلم لعربية و الشرع و لأداب و التاريخ،وماشي بعيد فالجوامع ديالهوم فاش تعلم تانضامت و لبلاغة و فن لكلام. وهوا براصو هضر على فاس وقال عليها :
"الطبخ و الرمح في فاس و العلم والدين فيها
لاعيب يتقال في فاس مكمولة فكل جيهة"
أما على فن لكلام قال:
"كسبت فالدهر معزّة
وجبت كلام رباعي "
فداك الزمان كانو الكوراما دلمدينة كايجودو على الطلبة الجداد بالشعير و لݣمح و لفاكية... وهادشي كان كايموتيفيهوم باش يخدمو مزيان و يجتاهدو فلقراية ديالهوم و يجيبو لعلوم ولمجدوب مانساش خيرهوم وقال على هاد الناس :
"اللي يحب الطلبة نحبوه °°° ونعملو ليه فوق الراص عمامة
واللي يكره الطلبة نكرهوه °°° حتال يوم لقيامة"
محاينو
لمجدوب كان كايرحل بزاف فعلى حساب مݣال حج لبيت الله سبعة ديال لحجات، وهادشي كايبين لبركة و لكرامات ديال هاد السيّد اللي فزمانو كان لمغريب مشتت وفيه لفوضى من بعد ماطاحت ونهارت الدولة لوطاسية و لحالة ديال السيبة و لبلبالة سيرتو ففاس اللي كانت لعاصمة دلوطاسيين ديك الساع. كيما عاش واحد لوقت فعمرو فلعهد ديال الإمبراطورية الشريفة السعدية ولايني توفى فعام 1568م يعني عشر سنين من بعد موتو لمغاربة غايشهدو على أكبر مطايفة فالتاريخ دلمغريب و اللي هيا لمطايفة دواد لمخازن و اللي بسبابها لمغريب غايطراو ليه فيراجات فكرية ؤ روحية كبيرة. أما ماديا فكان لمجدوب كايعيش لمعاناة كايتحسر على قلة لعوين و لمادة زيد عليه لبليات اللي جاوه فاللخرديال حياتو فاش جاه لعمى و الصمك(مابقاش كايسمع) و لعيا اللي كان فيه:
وهادشي غانحسو بيه فهاد لبيوتا اللي ݣال فيهوم :
"مثلت روحي بلهدهود °°° :فكل شجرة ينادي
يعيط يا قلة الجيب °°° ياخروجي من بلادي"
فهنايا كان كايشبه راصو بالهدهود حيت قليل فاش كايتشاف وكايتخبا بين الشجار باش مايشوفو حتا حد وماكايزݣاش فواحد لغصن ولايني كايدوز من شجرة لخرا باش يقلب على رزقو .أما بالنسبة للمحاين الداتية ديالو قال عليها :
واش كانون عاماين °°° نتسنى فيه السخانة
قلبي جا بين لمعلم و الزبرة °°° ولحداد مشؤوم مايشفق عليه
يردف ليه الضربة على الضربة °°° وإلا برد يزيد النار عليه"
غير شويا من بزاف دلمحاين اللي عاشها فحياتو زيد عليه الضلم و لحݣرة و لغش فزمانو، وكانت هضرتو شاهدة على الناس ديك الساعات فاش ݣال عليهوم :
"اللفت ولات شحمة°°° وتباع بالسوم لغالي
فلقلوب مابقات رحمة°°° شوف يا حالي يا لعالي
الريح و السحاب رشات و الغيم ضلام عليا °°°جيت نقول كلام لحق واللوم ولا عليا"
(السوم کلمة برانية وكاتعني ثمن أولا لمبلغ وكاتقابلها فلفرانساوية :Somme و النݣليزية :Sum).
ولايني واخا ݣاع هاد لمعاناة ولعداب كان لمجدوب كايعطينا قدوة فالصبر وهادشي اللي كايبينو هوا فبزاف دلمرات فاش قال :
لا تخمم لا تدبر °°°لا ترفد لهم ديما
لفلك ماهوا مسْمّر °°° ولا الدنيا مقيمة
وكايقصد من هنا باللي لحوال كاتبدل ومكاتدومش الدنيا دوارة بحال لفلك(لكون) ، و لهم و لغم ضروري مايمشيو شي نهار ويجي بلاصتهوم لخير و لخمير .وغانلقاوه عاوتاني فبزاف ديال لبيوتا كاينصح بنادم باش يصبر على لمشاكيل و لهموم ديالو :
"نرقد على الشوك عريان °°° و نضحك للي جفاني
نصبر لتعوس ليام °°° حتى ياتي زماني"
"مكتوب ربي نوديه °°° و الصبر واجب علينا
واللي نحبو نخـــــــــليه °°° ياناس ما اعتاها غبينة
ياصاحبي كون صبار °°° صبر على ماجرى لك
شنو دار؟
من بين أهم لحوايج اللي خلا لينا لمجدوب هوا ليبداع ديالو ف"الرباعيات" اللي هوا واحد نوع من تانضامت ديال الشيعر بان عند لفرس وهوما اللي بدعو فيه بزاف عكس لعرب اللي مكانوش مدينها فيه. والشيعر الرباعي هوا اللي كايكونو فيه ربعة ديال لقسام أولا شطورا وجوج بيوتا. وهادشي كايبان فهاد لبيوتا الجايين:
شافوني كحل مغلف °°° يحسبوا مافيا ذخيرة
وأنا كي لكتاب لمؤلف°°° فيه منافع كثيرة.
وهادشي غاتلاحضوه فݣاع لبيوتا اللي تحطو فهاد لارتيكل.
هاد الرباعيات تجمعو فديوان سيدي عبد الرحمان لمجدوب،
==قوالو ==
على لمحبة
حبيبك حبو °°°والشر اللي بينكم خبيه
الا حبك حبو كتر°°°والا تركك لا تسال عليه
اللي حبك حبو كتر°°°واللي باعك لا تشريه
إلحاد
تصغير لإلحاد ؤلا تاملاحديت هوّا، ف لمعنى لعام، غياب الإعتقاد بوجود الآلهة. ؤ ف تعريف منتاشر قل، كنلقاو بلي لإلحاد هوّا رفض لعتيقاد ب لوجود د لآلهة. ؤ ب معنى قريب نقدرو نݣولو؛ لإلحاد هو لّي كيݣول بلي لآلهة ما كاينينش. لإلحاد هوّا ضّد ديال لألوهية، لّي، ف لمعنى لعام، كتعني لإعتقاد بوجود إلاه واحد عل لأقل.
عبدالرحمان لمجدوب
على لمحبة
اللي بغانا نحبوه°°°على محبة الله مانلوموه
إلحاد
ف لعربية ؤ حسب لسان العرب، لإلحاد هوّا «المَيْلُ عن القصْد، ولحَدَ إِليه بلسانه: مال. […] وأَصل الإِلحادِ: المَيْلُ والعُدول عن الشيء» يعني ب دّاريجة أن لواحد يزيغ ؤلا يبعد علا شي حاجة، أما ف أغلب لغات لعالم ؤ علا حساب صيونص د لإيتيمولوجيا، فا لكلمة جاية من لجدر ليوناني "ἄθεος" (أتِيُوس) لي كيرجع تاريخ ديالو ل لقرن لخامس قبل لميلاد ؤ كيعني "بلا إله" أولا "بلا آلهة". ف لقديم، لكلمة كان عندها بزاف د لاستيعمالات بحال عبارة تنقيصية كتݣال علا هادوك لي كانو ما كيآمنوش ب لآلهة لي لأغلب ديال لمجتمع كان كيعبدهم، هادوك لي تخلاو عليهم لآلهة، ؤلا هادوك لي ما عندهومش حتى لتيزام باش يآمنو ب لآلهة. لكلمة لصقات واحد لفيئة ديال لمجتمع داروها دينيين لأرطودوكس فيها كامل هادوك لي ما كانوش كيشاركو لمعتقدات دينية ديالهم. فلونݣلي لكلمة "atheism" ما ضهراتش حتال لقرن سطاعش. مع نتيشار لفكر لحر، لحركة لشكوكية، ؤكترو لّي تبعوهم ف نقد دين ولات لكلمة ضاهرة على سطح. أول وحدين غادي يعرّفو على نفوسهم بكلمة "atheist" (ملحد) عاشو ف لقرن تمنطاعش خلال عصر تنوير. تميزات تورة لفرانساوية ب "لإلحاد لماشي مسبوق" ديالها، وشهدات أول حركة سياسية كبيرة ف تاريخ كدافع على سمو ديال لعقل د بنادم.
لحجج على لإلحاد كتراوح من بين لمقاربة لفلسفية حتال لمقاربات تاريخية ؤ لاجتماعية. لحجج لعقلانية على عدم لإيمان ب لآلهة كتضمّن حجج بوجود نقص ف دليل تجريبي، لمشكلة د شّر، لحجة د لوحي لماشي متناسق، رفض لمبادئ لي ما يمكنش تكون غالطة، ؤ حجة د عدم لإيمان. ناس لي ما كيآمنوش كيدافعو على كون لإلحاد موقف أكثر اقتيصادية من لألوهية ؤ بأن لإلحاد هو لأصل يعني أن أي واحد تزاد بلا إيمان ب لآلهة؛ داكشي علاش كيݣولو بأن لإلزام ب لإتبات ما كاينش على لملحدين باش يبينو بأن لآلهة ما كينينش، وإنما كاين علا لألوهيين باش يوفرو شي دليل عقلاني علا لألوهية. وخا بعض لملحدين تبناو فلسفات علمانية (بحال لإنسانية لعلمانية)، فما كاينش إيديولوجية وحدة ؤلا قانون واحد كيخضعو ليه لملحدين كاملين.
عبدالرحمان لمجدوب
على لمحبة
مايفسد بين لحباب°°°غير النسا و الدراهم
إلحاد
بسباب تعدد د مفاهيم لإلحاد، صعيب باش نحصلو علا تقديرات دقيقة ديال عدد لملحدين لحاليين. حسب دراسات لي شملات لعالم كاملو ديال وين-ݣالوپ الدولية؛ %13 ديال المستجوَبين ݣالو بأنهم "ملحدين مقتانعين" ف2012، %11 كانو "ملحدين مقتانعين" ف2015، ؤف2017 كانو %9 "ملحدين مقتانعين". واخا هاكا، باحثين خرين وصاو بتوخي الحذر مع معطيات وين/ݣالوپ حيت الاستقصاءات لوخرا اللي استخدمات نفس الطريقة لعقود مع عينة أكبر ديال الناس بقاو كيتوصلو بأرقام أصغر كل مرة. استقصاء قديم ديال لإداعة لبريطانية (بي بي سي) ف 2004 جا فيه بأن لملحدين كيشكلو %8 ديال سّكان د لعالم. تقديرات خرا قدم ݣالت بأن لملحدين كيشكلو %2 من سّكان د لعالم، بينما لادينيين مشاو بعيد عليهم بشي %12. حسب هاد لستيطلاعات كانت ؤروپا ؤ شرق آسيا هوما لمناطق لي فيهم أكبر لمعدلات ديال لملحدين. ف 2015، %61 ديال ناس ف شينوا ݣالو بأنهم ملحدين. لمعطيات ديال واحد ليوروباروميتر ديال ليتيحاد لؤروپي ف 2010 جا فيها بأن %20 ديال سّكان د لتيحاد لؤروپي ݣالو بأنهم ما كيآمنوش ب "أي شكل ديال لأرواح، الله، ولا قوى فوق طبيعة".
عبدالرحمان لمجدوب
على وزون لكلام
الصمت حكمة°°°ومنو كاتفرق لحكايم
لومانطق ولد الأيمة°°°مايجيه ولد لحنش هايم
اللي يركب إيتهب°°°طرز الدهب فلجامو
اللي يدور يقول لحق°°°يدير هراوة فحزامو
الزيت يخرج من الزيتونة°°°و لفاهم يفهم لوغات الطير
اللي ماتخرج كلمتو ميزونة°°°يجحّرها فعقلو خير
لاتسرج حتا تلجم°°°واعقد عقدة صحيحة
لا تكلم حتى تخمم°°°لاتعود ليك فضيحة
الصمت الذهب لمشجر°°°ولكلام يفسد لمسالة
الا شفتي لا تخبر°°°والا سولوك قول لالا
راح داك الزمان وناسو°°°وجا هاد الزمان بفاسو
وكل اللي يتكلم بلحق°°°كسرولو راسو
كل دواي مسوس°°°يجيب لهليكة لراسو
الشر مايضلم حد°°°غير من جبد على راسو
على لعيالات
سوق النسا سوق مطيار°°°يا الداخل رد بالك
يوريو ليك من الربح قنطار°°°و يديو ليك راس مالك
لا فالجبل واد معلوم°°°ولا فالشتا ريح دافي
لا فلعدو قلب مرحوم°°° ولا فالنسا عهد وافي
بالك من لمرا لمعفونة°°°تاتلاقا هيا و الزمان عليك
مزين النسا بضحكات °°°لوكان فيها يدومو
لحوت يعوم فلما°°°وهوما بلا ما يعومو
يتحزمو باللفاع°°°ويتخللو بلعݣارب
حديت النسا يونس°°°ويعلم لفهامة
يديرو شركة من الريح°°°ويحسنو ليك بلا ما
لايعجبك نور الدفلة°°°فلواد داير ضلايل
لايعجبك زين الطفلة°°°حتى تشوف لفعايل
كيد النسا كيدين°°° ومن كيدهم يا حزوني
راكبة على ضهر السبع°°° و تقول ألحدأة ياكلوني
على فعلان لخير
يازارع لخير حبة°°°يازارع الشر ياسر
مول لخير ينما°°°ومول الشر خاسر
فاعل الشر مقبوض°°°فاعل لخير سالك
بالك بالك°°°بدراهمك جبتهالك
من جاور لجواد جاد بجودهم°°°ومن ناسب لأرذال خاب ضناه
فاعل لخير هنيه°°°بلفرحة و الشكر ديما وفاعل الشر خليه°°°فعايلو يرجعو ليه غريمة
على لمادة
الشاشية تطيع الراس°°°الوجه تضويه لحسانة
لمكسي يقعد معا الناس°°°لعريان نوضوه من حدانا
لخبز يالخبز°°°ولخبز هوا ليفادة
لو ماكان لخبز °°°مايكون لا دين لا عبادة
حوست شعاب و عرقوب°°°وحوست غرب الزناقي
لمال قطعة من القلب°°°جربتها من عناقي
ضربت كفي لكفي°°°وخممت فلأرض ساعة
صبت قلة الشي ترشي°°°وتنوض من الجماعة
الرجل بلا مال محݣور°°°فالدنيا مايسواشي
لمشرار كي الدلو لمقعور°°°يوصل لما ويرجع بلا شي
على لمكتاب
الدنيا يسميوها ناقة°°°الا عطفات بجليبها ترويك
والا عصفات ماتشد فيها لباقة°°°يتكفح واخا يكون فيديك
مكتوب ربي نوديه°°°والصبر واجب علينا
واللي نحبو نخليه°°°يا ناس ماكبرها غبينة
والاكان السعد يتنجر من عود°°°تنجر ستين عود من غير عودي
والا كان السعد منك يامسعود°°°يا سقام السعود سقم لي سعدي
زايو
زايو جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 35774 واحد، على حسب لإحصاء لعام 2014.
الطريق الوطنية نمرة 12 (لمغريب)
الطريق لوطنية نمرة 12 أولا هي طريق وطنية فلمغريب الطول ديالها واصل لـ409 كيلوميتر وكاتربط ما بين برشيد فجهة الدار البيضاء سطات وتينغير فجهة درعة تافيلالت. وهاد الطريق كاتكونيكطي بزاف ديال لمدون اللي مابينها: بن أحمد، خريبݣة، واد زم، بجعد، قصبة تادلة وإيميلشيل.
الدار البيضاء سطات
برشيد - لمباركيين - رياح - بوݣرݣوح - بن أحمد - سيدي الدهبي - انخيلة.
بني ملال خنيفرة
خريبݣة - بوجنيبة - بير مزوي - تاشرافت - بجّعد - ولاد ݣواوش - قصبة تادلة - لقصيبة - ناوور - تيزي ن إيسلي.
درعة تافيلالت
إيميلشيل - أملاݣو - تينغير.
سيدني
سيدني (بالنݣليزية: Sydney) هي مدينة ؤسطرالية وهي لعاصيمة ديال نيوساوت ويلز. تبنات ف1788 على يد أرتر فيليپ. لميساحة ديالتها هي 12,144 كلم² ولعلو ديالها هو 6 ميترو. كايسكنو فيها 5,367,206 واحد على حساب لإحصاء د 2020.
إمانويل كانط
إيمانويل كانط (ب لألمانية: Immanuel Kant) هو فيلسوف ألماني عاش ف لقرن تمنطاش (1724 - 1804). عاش ݣاع حياتو ف مدينة كونيݣسبرݣ ف لمملكة د پروسيا. كان من لفلاسفة لّخرين لّي أترو ف ثّقافة لؤروپية جّديدة. ؤ من بين لفلاسفة لمهمين لي كتبو ف نضرية ديال لمعرفة لكلاسيكية. كان إمانويل كانط من لفلاسفة لّخرين د عصر تّنوير لي بدا ب لمفكرين نݣالزا بحال جون لوك ؤ جورج بيركلي ؤ ديڤيد هيوم.
كانط دار سانتيز ديال لفلسفات لعقلانية و لأمپيرية، و حط سّاس ديال لفلسفة د لقرن 19 و 20. كيتّعتابر فيلسوف موهيم ف لفلسفة لحديتة و لأفكار ديالو باقة عندها تأتير على لفكر لغربي تال ليوم، ف لميطافيزيك، لإپيستيمولوجيا، لفلسفة د لأخلاق، لفلسفة سّياسية، لفلسفة زّينية ، ؤ مجالات خرين.
لفيكرة لأساسية ديال لفلسفة نّقدية د كانط، هيّا سّتيقلالية د بنادم. و كيقصد بيها بلي لفهم د بنادم هوّا لمصدر ديال لقوانين د طّبيعة لي كاتحدد لقلدة ديال تّجربة د بنادم. و بلي لعقل د بنادم كيعطي ل راسو سلطة أخلاقية لي هيّا سّاس ديال لعتيقاد ب وجود الله، لحرية، و لخلود. داكشي علاش لمعرفة لعلمية، لأخلاق، و لعتيقاد دّيني متناسقين معا بعضياتهوم، حيت كاملين مبنيين على سّتيقلالية د بنادم، لي هيّا ف نفس لوقت لهاداف لّخراني ديال طّبيعة، على حساب تّصور طيليولوجي (لي متعلّق ب لهاداف د لوجود) لي جابو كانط باش يوحّد لعناصر نّضرية ؤ تّطبيقية د سّيستيم لفلسفي ديالو.
ناضور
نّاظور جماعة ترابية حضرية كاينة ف إقليم الناظور، جهة الشرق، ساكنين فيها 159590 واحد، على حسب لإحصاء لعام 2014.
تاريخ ديال السمية
سميت الناظور مشي قديمة بزاف يݣولو بلي بانت غي فبداية ديال لقرن لعشرين من قبل كانت ذيك لبلاصة تتسمى مززوجا. وفالتاريخ كانت تبان غير قبيلت ݣلعيا.
و كاين لي كايقول بلي هاد السمية تعطات لهاد البلاصة حيت عندها واحد الموقع استراتيجي، باش يشوفو العديان و يحضيو التحركات ديالهم
اللوغة لي كتتهدر
اللوغة لي كيهدروها صحاب الناظور هي تاريفيت، لي ريافة كايقولو لها تمازيغت. ولكن موجودة الدارجة لمغريبية وكايهضرو بيها صحاب الناظور مع الناس لي ميعرفوش تاريفيت.
لبلايص باش معروفة
الناظور معروف بلبحيرة ديالو لي سميتها مارتشيكا لي تعني بصبنيولية البحر الصغير لي كيحدو على لبحر لبيض لمتوسط وحد الخط ديال اللرض سميتو بوقانا.
لباب ديال لمغريب لأوروپا
الناظور يعتبروه باب لمغريب لؤروپا لحقاش كيتحد معا مليلية لي حتلتها الصبليون فمدينة بني نصار و فرخانة. ومن زمان طويل بزاف تتعرف بالتهريب لي كيتسما بلهدرة لمحلية تراباندو وجاي من اللوغة صبنيولية. ولكن قبل مدة وقفت الدولة هاذ التهريب بشكل كامل.
إمانويل ماكخون
إمانويل ماكخون (ب لفرانسوية: Emmanuel Macron) تزاد ف أميان ف 21 دجنبر 1977 ، هو سياسي ؤ مصرفي ديال ستيتمار فرانساوي. هو تامن رائيس د لجمهورية لفرانسوية لخامسة. خدا لمنصب ديالو نهار 7 ماي 2017. تيتعتابر أصغر رئيس داز على التاريخ د فرانسا.
بدا ماكخون لمسيرة السياسية ديالو ف 2006 ملي دخل ل لحيزب ليشتيراكي لفرانساوي، و ف 2012 تعيًن نائب د لأمين لعام د الرئاسة د لجمهورية لفرانساوية عند فرونسوا هولاند، و من موراها وزير د ليقتيصاد والصناعة وليقتيصاد الرقمي، وبقا ف ديك لمنصب تال 2016. فديك لعام النًيت غادي يأسس لحزب ديالو "إلى لأمام" ويترشح معاه ل نتيخابات د 2017 اللي غادي يكون فيها ضد مارين لوپين وغايربحها مورا ماجاب 66% د لأصوات ويولًي الرئيس د فرانسا ف 14 ماي 2017.
ف 24 أبريل 2022، عاود تّنتاخب ماكرون رئيس د فرانسا ل مدة 5 سنين، ب نسبة ديال 58,6% موقابيل 41,4% ل مارين لوپين رّئيسة ديال حيزب تّجمع لوطني لفرانساوي.
حياتو
ماكخون متزوج ب بريجيط طرونيو (ب لفرانسوية: Brigitte Trogneux) لي كبيرة عليه ب 24 عام تقريبا، وهاد لمرا كانت لموعلّيمة ديالو ف مدرسة "لا پروڤيدونس" ليسي ف أميان، تلاقاو بجوج بيهم فاش كان كيقرا عندها ماكخون ملي كانت عندو 15 لعام، وتصحابو فاش ولا عندو 18 لعام.
لواليدين ديالو ف لول حاولو يبعدوهوم على بعضياتهم وصيفطوه لباريز باش يكمل لعام لخر ديالو ف لقراية حيت شافو هاد لعلاقة ماشي تا لتما، ولكن ماكخون و بريجيت بقاو على علاقة حتى تخرج، وتزوجو ف 2007. ودابا كيعيشو بجوج بيهم مع ولاد من راجلها لي قبل.
سيدي حجاج
سيدي حجاج جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 20732 واحد، على حسب لإحصاء لعام 2014.